MUNICIPIUL SATU MARE
CABINET PRIMAR
Nr. 44321/27.07.2026


Primarul Municipiului Satu Mare, Kereskényi Gábor,
	
În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare îmi exprim inițiativa în promovarea unui proiect de hotărâre având ca obiect ,, aprobarea mandatării domnului Masculic Csaba ca reprezentant al U.A.T Satu Mare în Adunarea Generală Ordinară a Acţionarilor APASERV Satu Mare S.A. să voteze proiectul de hotărâre înscris la art. 1 pct. 2 din Hotărârea Consiliului de Administrație nr. 31/2026”, în susținerea căruia formulez prezentul:

REFERAT DE APROBARE

Apaserv Satu Mare S.A. este o societate comercială înființată şi aflată sub coordonarea şi autoritatea Consiliului Local al Municipiului Satu Mare. 
Prin Hotărârea Consiliului Local Satu Mare nr. 340/22.12.2025, respectiv H.C.L. Satu Mare nr. 2/19.01.2026 și H.C.L. Satu Mare nr. 134/22.06.2026 s-a acordat mandat dlui Masculic Csaba de a vota ”pentru” numirea membrilor în Consiliu de Administrație al APASERV SATU MARE S.A.
	Conform O.U.G. nr. 109/2011 Consiliul de Administrație împreună cu conducerea executivă a societății trebuie să întocmească componenta integrală a Planului de administrare al  Apaserv Satu Mare S.A. 2025-2029. Indicatorii-cheie de performanță, rezultați din Planul de administrare 2025-2029 sunt înaintați spre negociere și aprobare în Adunarea Generală a Acționarilor.
În baza prevederilor art. 129 alin. (1), alin. (2) lit. lit. a), alin. (3) lit. d) şi art. 139 alin. (3) lit. h) din O.U.G nr. 57/2019 privind Codul administrativ propun spre dezbatere şi aprobare proiectul de hotărâre în forma prezentată.

